es gl gl gl gl ast gl gl el gl pt gl gl es gl gl gl gl es en gl gl es pt gl gl gl gl es es it gl es gl ca gl gl gl gl gl en gl gl es es en gl gl es pt pt gl gl gl gl es gl pt gl gl gl gl gl gl es pt it en es pt gl gl gl gl gl gl es pt it gl gl gl gl gl gl ca gl gl es gl gl hbs_lat gl gl gl gl gl gl gl gl gl es gl gl gl en gl gl gl es gl it pt es gl gl ca es pt pt gl pt gl gl gl gl gl es pt en gl es gl gl gl gl gl gl gl gl es gl gl en gl gl gl gl gl gl es es it gl gl en es gl gl gl gl gl gl es gl gl gl es lt gl en gl en gl es pt en gl es gl gl gl gl gl gl gl gl gl es gl gl gl ceb it gl fr hu gl gl gl pt gl cs gl gl gl gl gl gl gl da cs lt gl gl gl de it gl gl cs gl gl it gl gl gl gl da cs lt gl gl it gl gl gl gl cs lt gl gl gl it gl gl gl gl gl da cs lt gl gl it gl gl gl gl gl da cs lt gl gl gl it gl gl gl da fr gl gl gl gl gl gl gl gl en gl gl pt gl gl gl gl da gl cs lt gl gl gl it gl gl gl gl gl da cs lt gl gl gl it gl gl gl gl da cs lt gl it gl gl pt es es gl gl gl es gl es pt pt it gl es gl es es gl pt es gl eo gl it gl
FELIZ NADAL, FELIZ ANO NOVO
Como xa vén sendo tradicional, empezaremos estas festas entrañables cunha actividade non menos entrañable: camiñando polos fragosos bosques de Moa e Zobra, a carón das augas virxes do Deza e do Rego de Zobra.
Saímos da estación de autobuses, o martes 23 ás 9:30 da mañá. Voltaremos para o xantar.
Publicado por Amorodo ás 19:47 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA AO FAIAL DE BUSMAIOR E DEVESA DE FONTEFORMOSA
FAIAL DE FONTEFORMOSA (Pedrafita do Cebreiro)
O CEBREIRO: Santuario, hospedería, pallozas (VÍDEO)
Devesa de FONTEFORMOSA e FAIAL DE BUSMAIOR. Panorámicas do Courel.
Publicado por Amorodo ás 17:51 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Barjas, Bierzo, Courel, Pedrafita
Ruta para salvar a Fraga das Casas Vellas (Lalín)
Domingo 2 Novembro, en Lalín
Éxito da ruta da Fraga de Casas Vellas, en perigo pola instalación da liña de alta tensión de FENOSA!!
VER RUTA EN WIKILOC (12 km, dificultade media-baixa)
A Fraga de Casas Vellas, situada ao lado da Carballeira de Quiroga (monumento natural da parroquia lalinense de Catasós) corre serio perigo. O proxecto da empresa Gas Natural-Fenosa contempla a corta dunhas 2.000 árbores (maioritariamente castiñeiros e carballos, pero tamén algún piñeiro manso de máis de 200 anos) para levar unha liña de alta tensión ata Lalín.
Aínda que existen alternativas que evitan este estrago (como soterrar a liña pola N-525, proposta polos veciños e que a empresa rexeita por cara) semella que a conivencia de Xunta, Concello de Lalín e Fenosa (con todos os permisos xa concedidos e disposta a iniciar este atentado ecolóxico no mes de novembro) unha vez máis vai impoñer os seus intereses económicos por enriba dos dos cidadáns.
Para intentar evitar esta derrama creouse a Plataforma para Salvar a Fraga de Casas Vellas, apoiada polo Érbedo e os sendeiristas de toda Galiza realizamos a ruta reivindicativa.
Salvemos o noso patrimonio ecolóxico!
A liña verde corresponde ao tendido eléctrico, unha banda de 50 metros de ancho de bosque arrasado. A liña azul discontinua corresponde á proposta de alternativa de liña soterrada que evitaría a desaparición dun espazo natural singular.
Publicado por Amorodo ás 14:59 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA AO PENARRUBIA (ANCARES) DESDE VILLARIÑOS - BALBOA
SÁBADO 9 DE AGOSTO DE 2014
VÍDEO RESUMO DA RUTA (Autor: Manuel Ferreiro)
II VÍDEO (DESDE O PENARRUBIA AO REFUXIO DE PEDRACABALAR (Autor: Manuel Ferreiro).
III VÍDEO (DESDE PEDRA CABALAR A VILLARIÑOS) (Autor: Manuel Ferreiro)
Un ano máis, o mes de agosto é cita obrigada cos Ancares. Agora é o pico Penarrubia cos seus 1821 m. quen nos convoca para completar esa angueira de conquistar os oito 1.800 míticos nesta serra galaico-leonesa. Para chegar a este cumio escollemos a opción da vertente leonesa, no concello de Balboa. Iremos nos vehículos ata a aldea de Villariños (concello leonés de Balboa) e por pistas forestais e polo cordal chegaremos á cima. Iso son seis quilómetros. Voltaremos sobre os nosos pasos nun pequeno treito para descencer por unha golada deica o refuxio de Pedracabalar, onde xantaremos (no Km.9). Para a tarde queda un treito de 11,6 Kms onde predomina o descenso. Pasaremos pola aldea de Castañoso para dirixirnos ao punto de incio en Villariños, non sen antes coroar un pronunciado repeito entre os densos soutos do Bierzo máis galego.
OUTROS PUNTOS DE INTERESE ADEMAIS DA PROPIA RUTA:
Balboa. Vídeo. Páxina do concello de Balboa.
La Casa de las Gentes  Web Casa de las Gentes.
Palloza de Balboa. Vista exterior. Vista do interior.
Ruínas do Castelo (vistas desde o val).
Baño na praia fluvial de Balboa.
CEA na PALLOZA de BALBOA.
Percorrido da ruta: 20,6 kms.
Publicado por Amorodo ás 23:55 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Os Ancares, Penarrubia
RUTA PONTES DO LÉREZ (FORCAREI)
VER RUTA EN WIKILOC
VÍDEO RESUMO DA RUTA (Autor: Manuel Ferreiro)
SÁBADO 12 DE XULLO DE 2014
Ruta lineal de 18,9 Kms de percorrido ao longo do curso alto do río Lérez, percorrendo ,en descenso suave e constante, o bosque de ribeira que acompaña a este río de límpidas augas.
Pontellas, pontes, mosteiro de Aciveiro, muíños, campamento de Pontemaril, bosques de ribeira... Existe a opción de facer só o percorrido da mañá, cun total de 11 Kms.
O xantar foi na área recreativa do Cotelo (Forcarei).
Publicado por Amorodo ás 19:19 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Forcarei, Terra de Montes
RUTAS POLO VAL DO RÍO PEQUENO E POLO VAL DAS MOURAS (O COUREL)
VER RUTA RÍO PEQUENO EN WIKILOC
VER RUTA VAL DAS MOURAS EN WIKILOC
SÁBADO 14 DE XUÑO de 2014
O  14 de xuño de 2014  é unha data para non esquecer. As paisaxes do curso do río Pequeno  (VÍDEO) e as fantasías naturais do Val das Mouras (1,2 Kms.) permanecen indelebles nas nosas retinas. O Courel amosóusenos, outra vez máis, maxestoso e sorprendente.
Aldea de turismo rural de O Mazo. VÍDEO
Impactantes paisaxes de montaña.
Aldeas compactas de orixe medieval: O Mazo, Meiraos, Vilasibil, Miraz, Paderne, Pedrafita do Courel, Mercurín, Ferraría Nova ...
Harmoniosa arquitectura de lousa e vangardismo
A máis sorprendente xeoloxía de Galicia
Fervenza da Poza da Grada
Calzadas e corredoiras ancestrais
Devesas de natureza exuberante
Os labirintos kársticos do Val das Mouras. VÍDEO
Castro de Paderne. VÍDEO
Abundante fauna que inclúe a presenza esporádica do oso pardo. Noticia
Xantamos en Paderne. Na Casa As Triegas con esmerada atención de Ena aprovisionámonos de bebida e probásmolle o café.
Na Aldea do Mazo tivemos unha feliz parada con baño colectivo en piscina cuberta e cervexa fresquiña en terraza de pizarra e natureza desbordante.
Percorrido total : 19 Kms.
Dificultade: Media / medio-alta
Houbo CEA  na CANTINA DE JULIA en Salcedo (Pobra do Brollón). O xabaril, delicioso, pero orfo de licor de arandos.
Publicado por Amorodo ás 19:07 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA POR PITÕES DAS JÚNIAS E SERRA DO GERÊS (PORTUGAL)
VER RUTA EN WIKILOC
Nesta ocasión fomos ao veciño e fermoso Portugal irmán. Para gozar do patrimonio e da natureza en  Pitões das Júnias e a Serra do Gerês.
Unha ruta de 22 Kms. de percorrido cos seguintes puntos de interese:
- A aldea de Pitões das Júnias (VÍDEO) (VÍDEO 2)
- O Mosteiro de Santa María das Júnias. (VÍDEO1) (VÍDEO2)
- A Cascata do ribeiro do Campesinho. (VÍDEO)
- O val do Campesinho.
- O Foxo do Lobo de Parada de Outeiro
- Albufeira de Paradela (VÍDEO)
- A ermida de San João.
- A Serra do Gerês cos seus caprichos graníticos
Dificultade en Kms: medio-alta
Publicado por Amorodo ás 23:02 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA DE ENTRENO POLAS RIBEIRAS DO RÍOS DEZA E GROBAS
VER RUTA EN WIKILOC
Ruta curta para unha mañá de domingo primaveral. Convén non deixarse enganar: a rutiña é curta pero ten sorpresa incluída. Nun primeiro treito de douscentos metros temos que abrirnos paso coa fouce e facer camiño para buscar as poldras do río Grobas (treito aínda non explorado) e cruzar o río polas pedras irregulares que forman o pasal. Noutro segundo tramo descenderemos por un antigo camiño da Devesa do Ameixedo e tamén faremos uso da fouce. Aquí a vexetación é menos inconveniente que o desnivel. Este tramo mide arredor de 500 metros.
Camiñante, non hai camiño,
faise camiño ao rozar.
Do que non nos cabe dúbida é de que esta ruta figura nunha posición moi elevada nesa categoría de rutas de sendeirismo ateigadas de atractivos e paraxes de gran beleza. O Deza mociño, O Grobas virxinal, as Devesas do Ameixedo e Bustelos, a carballeira de Portomartín, a silueta impoñente do Coco, a montaña agreste, a variedade da flora, a arquitectura popular, o pasado mineiro, a esencia do Candán...
Os pasais do Grobas están a medio camiño entre a pontella do Ameixedo e a desembocadura do Grobas no Deza. Por aquí no pasado  cruzaba un carreiro peonil que era o atallo máis curto entre Portomartín e Bustelos. Dar con este paso foi unha feliz casualidade. A imaxe é do mes de febreiro cando o Grobas baixaba gordo e oufano. É de supoñer que a primavera lle limaría tanta bravura e que nos permita unha feliz travesía.
O Deza encaixado olla Portomartín no alto e a Devesa do Ameixedo ao fondo.
Fungos de cores exuberantes e xelatinosas.
Érbedo solitario, como excepción que confirma a regra.
DATA: DOMINGO 13 DE ABRIL
Dificultade: Media.  Un tramo de medio quilómetro e o paso do Grobas polas poldras teñen algo máis de dicultade, por iso recomendamos bastóns. Levaremos dúas ou tres fouces.
LUGAR: Estación de Autobuses
NOTA: Con esta rutiña, ademais do entreno, pretendemos abrir e difundir un novo camiño nesta zona que ao noso parecer é do mellor que se pode encontrar no concello de Lalín.
Publicado por Amorodo ás 21:28 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA POLO PARQUE NATURAL DO INVERNADOIRO - 22 de marzo
VÍDEO RESUMO DA CAMIÑADA POLO INVERNADOIRO (Manuel Ferreiro)
Lección de montaña … non existen asentamentos humanos dentro dos límites d’O Invernadoiro. Todo é natureza. Así reza na descrición que Turgalicia fai deste espazo. Non é de estrañar pois que, logo das experiencias vividas, para algúns de nós as terras do macizo central ourensá estean a converterse nunha sorte de Meca pois invariablemente ano tras ano sentimos, cal devotos, a necesidade de peregrinar cara os seus cumios.
Así, desta vez, o 22 de marzo, sábado, encamiñámonos un chisquiño máis ao sur (SE) para penetrar no espazo natural do Invernadeiro, dominios do lobo, do xabarín, a garduña ou dos cervos. Do lobo ou cervos podemos dar fe algúns dos que por aquí andamos. Xa o ano pasado roldamos a carón dos seus límites administrativos cando fixemos a ruta pola serra de San Mamede. A área que imos patear desenvólvese integramente no concello de Vilariño de Conso, movéndonos en altitudes entre 1.000-1.600 m.
No parque atopamos cinco rutas (ver tríptico), das cales nós imos facer a Ruta da Ortiga. De quedar tempo e ganas despois dos 22 km temos a opción sumarlle algunha curtiña nas proximidades do centro de acollida do parque (v.g a Ruta do Depósito). Consultar tríptico
A ruta ascende pola zona sueste do espazo protexido dende unha cota de 930 m. na Aula da Natureza ata os 1496 m no alto da Ortiga, situado a 11 km do inicio, desde onde se contempla unha espectacular paisaxe do parque e da serra de Queixa e Manzaneda. O retorno faise pola devasa limítrofe do espazo, onde é posible atopar exemplares e sinais de diferentes especies de fauna. Tras un forte descenso, unha pista chaira leva a ata o inicio.
A foto pertence a Secundino Lorenzo, artífice da web www.rios-galegos.com, onde atopamos valiosa información sobre este e outros espazos naturais galegos.
O acceso ao parque está restrinxido, limitado a un número máximo de persoas diarias; no noso caso somos 19 as persoas autorizadas a visitar o parque no día da data.
El Tiempo. Consulte la predicción de la AEMET para Vilariño de Conso
Acceso: pola autovía A-52 ata Verín. Unha vez alí tomarase a estrada comarcal OU-113 en dirección a Laza para desviarse a 2,5 km ploa estrada OU-114 e chegar a Campobecerros, a 11 km do centro de acollida do parque. Máis de 160 km (cunha parte final moi lenta) desde Lalín que fan pensar na posibilidade de facer noite pola comarca.
Visualizar o mapa ampliado
Para saber algo máis:
Miniatlas xeobotánico de Galicia
Os máis avezados poden descargar tamén a guía da flora do parque na web da CMATI. E os usuarios de smartphones dispoñen da app Parques Naturais de Galicia.
Publicado por Amorodo ás 21:54 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA DE ENTRENO DE DADÍN AO CASTRO DE XURENZÁS
VER RUTA EN WIKILOC
Xa a última hora convocamos a esta rutiña de entreno para mañá sábado 11 de xaneiro polo concello de O Irixo (Ourense), a 19 Kms. de Lalín. Cremos que non ofrece ningunha dificultade especial e ten como puntos de interese o santuario e carballeira da Pena da Sela  e os castros Pedroso e Xurenzás.
A meteoroloxía parece propicia, sen precipitacións, cun ceo no que se abrirán progresivamente claros e temperaturas arredor dos 10º
Hora de saída: 9:00
Hora de regreso: 13.30 - 14:00
Publicado por Amorodo ás 15:43 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: O Carballiño, O Irixo
Publicacións máis recentes Publicacións máis antigas Inicio
Subscribirse a: Publicacións (Atom)
O érbedo singulariza as paisaxes de querencia mediterránea. En moitas das nosas rutas por diferentes lugares de Galicia atopamos o érbedo coa súa presenza sobranceira. Coa súa estampa pretendemos simbolizar a este grupo variable e heteroxéneo que desde hai tempo andamos os vieiros do mundo en compañía.
Deza (11) Courel (8) Os Ancares (8) O Carballiño (6) Portugal (6) Sarria (5) Terra de Caldelas (5) Xurés (5) Baixa Limia (4) Candán (4) Gerês (4) Ribeira Sacra (4) Terra de Trives (4) Asturias (3) Terra de Montes (3) Valdeorras (3) A Ulloa (2) Bierzo (2) Carnota (2) Casaio (2) Castro Laboreiro (2) Eume (2) Grobas (2) Macizo Central (2) Muros (2) O Irixo (2) O Ribeiro (2) Ourense (2) Pena Trevinca (2) Peneda-Gêres (2) Pindo (2) Samos (2) Sanabria (2) Terra Chá (2) Triacastela (2) Viana (2) Vigo (2) fragas (2) A Coruña (1) A Edreira (1) A Limia (1) A Paradanta (1) Allariz - Maceda (1) Arcos de Valdevez (1) As Pontes (1) Barjas (1) Barragán (1) Bergantiños (1) Caldas (1) Chantada (1) Costa da Morte (1) Costa da Vela (1) Costa de Dexo (1) Cotobade (1) Fonsagrada (1) Forcarei (1) Guntín (1) Ibias (1) Illas Cíes (1) Invernadoiro (1) Laboreiro (1) Lalín (1) Lobios (1) Lorbé (1) Lugo (1) Marronda (1) Martiñá (1) Meira (1) Monte Coco (1) Montederramo (1) Mustallar (1) Negreira (1) Noia (1) O Morrazo (1) O Salnés (1) Ortegal (1) Oseira (1) Pambre (1) Parada de Labiote - Froufe (1) Paradanta (1) Parque Natural de Redes (1) Pedrafita (1) Pena Corneira (1) Penarrubia (1) Picos Cuíña e Pena Longa (1) Pontevedra (1) Quiroga (1) Ruta da Auga (1) Rías Baixas (1) Río Mao (1) San Mamede (1) Santiago (1) Serra da Peneda (1) Sobreescobio (1) Sobreiral do Arneg0 (1) Somiedo (1) Terra de Melide (1) Torrentes de Mácara (1) Tres Bispos (1) Trevinca (1) Val do Silencio (1) Xallas (1)
FELIZ NADAL, FELIZ ANO NOVO
RUTA AO FAIAL DE BUSMAIOR E DEVESA DE FONTEFORMOSA
Ruta para salvar a Fraga das Casas Vellas (Lalín)
RUTA AO PENARRUBIA (ANCARES) DESDE VILLARIÑOS - BA...
RUTA PONTES DO LÉREZ (FORCAREI)
RUTAS POLO VAL DO RÍO PEQUENO E POLO VAL DAS MOURA...
RUTA POR PITÕES DAS JÚNIAS E SERRA DO GERÊS (PORTU...
RUTA DE ENTRENO POLAS RIBEIRAS DO RÍOS DEZA E GROBAS
RUTA POLO PARQUE NATURAL DO INVERNADOIRO - 22 de m...
RUTA DE ENTRENO DE DADÍN AO CASTRO DE XURENZÁS
14 Aniversario del Camping de Trevélez
15 DE OCTUBRE DE 2022-RUTA DE LOS RÍOS VILACOBA E SAN XUSTO (LOUSAME-A CORUÑA)-PROYECTO RÍOS Y BOSQUES
Club Via Láctea Senderismo
Ibón e Arco de Piedrafita
LA RUTA DEL CARES, Asturias-León (22-JULIO-2014)
Herreruela de Castillería - Valdecebollas - Sel de la Fuente
Amosar 5 Amosar todos
Con tecnoloxía de Blogger.